 Coronavirus Update: Ebi lé pa ènìyàn 12,000 lójoojúmọ lẹyìn Covid-19- Oxfam International Wọn ni èyí yóò sì fẹẹ ju iye ènìyàn ti àrùn Covid-19 pa lójoojúmọ lọ. Lásìkò tí àjọ náà ń pe ìpàdé akọròyìn ló sàlàyé pé nígbà ti yóò fi di òpín ọdún yìí ènìyàn ẹgbẹrún méjílà léé maa kú lóòjọ, Eyí ju iye ènìyàn ti Coronavirus ń pa lójúmọ lọ lati ìgbà ti ọ ti di rànto nínú oṣù kérin ọdún yìí. Àjọ náà sàlàyé pé ènìyàn mílíọnù mọkànlélọgọfà ní ó ṣeéṣe kí àrùn yìí tì sínú ìṣẹ àti òsì, àiníṣẹ àti àìsí ounjẹ, tó fi mọ aisi ìpèsè àwọn ǹkan tí ènìyàn fí ń gbé ìgbé ayé ojoojúmọ. Adarí àgbà ilé iṣẹ náà, Chema Vera ní àrùn Covid-19 ni pabanbarì iṣẹ nitóri pé mílíọnù àwọn ènìyàn ti ń tiraka láti la àsìkò yìí já tẹlẹ. O ni pe: oníruurú àwọn ìṣẹlẹ tó n bá àsìkò yìí rìn lo pọ. Ati pe ijà ikọlu, ogun, àyípada ojú ọjọ, àìdọgbà láwùjọ àti bí ètò òunjẹ ṣe dí èyí ti kò tóó pín naa fẹ apero. Eyi kò si ṣẹyin bi àwọn ilé iṣẹ tó n pèsè òunjẹ kò ṣe lágbára mọ. Alaye lori awọn to ri ṣe lasiko Covid 19: Ajo Oxfam ni: Síbẹ àwọn tó wà nípò gíga àti ipò òṣèlú ṣì ń lówó sii. Ati pe àwọn ilé iṣẹ tó ń pèsè òunjé àti òhun mímu fún àwọn tó ní ipín ìdókòwò pẹlú wọn ní bílíọnù méjìdínlógun nínú oṣù kíní ọdún yìí, Ajọ yii ni pe èyí ju ìlópo mẹwàá iye ti àjọ ìsọkan àgbáye sọ pé àwọn nílò láti kó ẹbi àti òsì kúrò lágbàyé Kemi Dairo: Iṣẹ abẹ nínú ọpọlọ àti ẹrọ ni mo fi ń gbọ ọrọ báyìí Chema Vera ni: Kódà àwọn orílẹ-èdè ti wọn ti gbọnjú dáadaa bi South Africa, India àti Brazil, ló ṣeẹṣe kí orílẹ-èdè wọn di olú ilú ebi. Ni ipari, ajọ OXFAM rọ àwọn ìjọba láti sa ipa wọn gidi kí wọn kásẹ àrùn Covid-19 kúrò nilẹ, Bákan náà ni wọn ni pe ki ijọba tètè kó ọrọ ebi àti ìṣẹ kúrò nilẹ kí ikú tó ní i ṣe pẹlú ebi máa baa gbòde kan lẹyìn ti Covid-19 bá kásẹ nílẹ. : Àjọ kan tí kìí ṣe ti ìjọba, Oxfam International ti kéde pé, ó ṣee ṣe kí ikú tó jọ mọ ebi lú ènìyàn ẹgbẹrun méjìlá pa lọjoojúmọ lẹyìn ti àrùn Colvid-19 bá kásẹ nílẹ. 